open-index/open-wikipedia-markdown huggingface dataset:
Superstar séria

Britský seriál talentovej hudobnej show *Pop Idol* odštartoval tucty nasledovníkov, ktorým sa hovorí séria Superstar či Idol.

## Nasledovníci vo svete
* Arabský svet – Diana Karazon, Ayman El Aatar, Ibrahim El Hakami
* Austrália – Guy Sebastian, Casey Donovan, Kate De Aurgo
* Belgicko – Peter Evrard, Joeri Franssen
* Kanada – Ryan Malcolm, Kalan Porter, Mellissa O'Neal
* Chorvátsko – Zanamari Lalic, Patrik Jurdic
* Česko – Aneta Langerová, Vlastimil Horvath, Zbyněk Drda
* Dánsko – Christian Mendoza, Rikke Emma Niebuhr
* Fínsko – Hanna Pakarinen, Ilkka Jääskeläinen
* Francúzsko – Jonatan Cerrada, Steeve Estatof, Myriam Morea, Gregory Lemarchal
* Nemecko *[[Deutschland Sucht Den Superstar]]* – Alexander Klaws, Elli Erl, Tobias Regner, Thomas Godoj
* Grécko – Stavros Konstantinou
* Island – Kalli Bjarni, Hildur Vala Einarsdóttir, Snorri Snorrason
* Indonézia – Joy Tobing ,Mike Mohede
* Kazachstan – Almas Kishkenbayev, Kayrat Tuntekov, Nurzhan Kermenbayev, Oleg Karezin
* Malajzia – Jaclyn Joshua Victor, Daniel Lee Chee Hun
* India – Abhijeet Sawant, Sandeep Acharya
* Holandsko – Jamai Loman, Boris Titulear, Rafaella Paton
* Nový Zéland – Ben Lummis
* Nórsko – Kurt Nilsen, Kjartan Salvesen, Jorun Stiansen
* Poľsko – Alicja Janosz, Krzysztof Zalewski, Monika Brodka, Maciej Silenski
* Portugalsko -- Nuno Norte, Sergio Lucas
* Rusko – Aleksey Goman, Ruslan Aleno
* Srbsko a Čierna Hora – Cveta Majtanović, Mina Laličić
* Singapur – Muhammad Taufik Batisah
* Švédsko – Daniel Lindstrom, Agnes Carlsson, Markus Fagervall, Marie Picasso, Kevin Borg, Erik Grönwall, Jay Smith, Amanda Fondell, Kevin Walker, Lisa Ajax, Martin Almgren, Liam Cacatian Thomassen, Christoffer Kläfford, Sebastian Walldén, Tusse Chiza, Nadja Holm, Birkir Blær, Nike Sellmar
* Slovensko *[[Slovensko hľadá Superstar]]*  – Katarína Koščová, Peter Cmorik, Viera Berkyová
* Južná Afrika – Heinz Winckler, Anke Pietrangeli, Karin Kortje
* USA (oficiálne *American Idol: The Search for a Superstar*) – Kelly Clarkson, Ruben Studdard, Fantasia Barrino, Carrie Underwood, Taylor Hicks
* Spojené kráľovstvo – Will Young, Michelle McManus
* Česko-Slovensko – Martin Chodúr, Lukáš Adamec, Sabina Křováková, Emma Drobná, Tereza Mašková, Barbora Piešová, Adam Pavlovčin

## Variácie
* *American Juniors* – pozostáva iba z účastníkov do 10 rokov

## Filmy
* *From Justin to Kelly*

## Priame nelicencované adaptácie formátu
* *Minutes to Fame* – vysielané na TVB, dnes sa stal populárnym programom v Hongkongu.
* *Nashville Star* – výhradne miestna verzia
* *Popstars Live* – austrálsky nasledovník *Popstars*, ale mal viac spoločného s *Australian Idol* ako s originálnym Popstars.
* *Nuevas Voces de América* – verzia v španielskom jazyku na Telemundo

## Paródie na formát
* *Superstar USA*

## Referencie

## Pozri aj
* Slovensko hľadá Superstar 
* Česko Slovenská SuperStar

Kategória:Slovensko hľadá Superstar
Kategória:Reality show
José Ortega y Gasset

**José Ortega y Gasset** (* 9. máj 1883, Madrid, Španielsko – † 18. október 1955, Madrid) bol španielsky filozof, sociológ a spisovateľ, zaujímajúci stanovisko medzi filozofiou života a existencializmom.

## Život
Absolvoval štúdium filozofie a literatúry v Madride a na nemeckých univerzitách. Bol ovplyvnený novokantovstvom - neskôr jeho kritik. V rokoch 1910 - 1916 bol profesorom na univerzite v Madride - zakladateľ vlastnej filozofickej "madridskej školy". V roku 1914 zakladateľ časopisu "Espaňa" - autor politologických článkov. Od roku 1916 bol členom Akadémie spoločenských a politických vied a od roku 1931 poslanec a organizátor republikánskeho hnutia. V rokoch 1936 - 1945 v emigrácii - Francúzsko, Holandsko, Argentína, Portugalsko. V 1946 bol zakladateľom Ústavu humanitných vied v Madride. V 1949 - 1951 absolvoval veľké prednáškové turné po USA, Švajčiarsku a Nemecku.

## Dielo
* *La rebelion de las masas* (1930) - Vzbura davov
* *Meditaciones del Quijote* (1914) -Meditácie o Quijotovi
* *El Espectador* (1916-1934) - Divák, 8 zväzkov
* *La deshumanización del arte e ideas sobre de la novela* (1925) - Dehumanizácia umenia a idea románu
posmrtne vydané
* *La idea de principio en Leibniz y la evolución de la teoría deductiva* - Leibnitzovo poňatie princípu a evolúcia deduktívnej teórie
* *Idea del teatro* - Idea divadla
* *Meditación del pueblo joven* - Meditácie o mladých národoch

## Názory
Jeho kritické posúdenie stavu Európy dospelo k mnohým záverom zhodným s katastrofickými úsudkami Spenglerovými, ale výhľad do budúcnosti sa mu nejavil ako beznádejný. V diele "Vzbura davov" z roku 1930 si položil tiež otázku vodcovskej roly Európy vo svete. Zbadal jej úpadok a za hlavného vinníka označil nacionalizmy, ktoré ostro odsudzuje ako "slepé uličky Európy", ako impulzy smerujúce proti tvorivým silám národov, ako protiklady historických tvorivých hnutí. Primitívnosť nacionálnych prostriedkov a druh ľudí, ktorí ich používajú, sa mu ošklivili, zvlášť preto, že cez "davové národy" vedie cesta k najhorším diktatúram. Súdil, že úloha Európy bola a stále je nenahraditeľná a keby došlo k totálnemu európskemu úpadku, skončil by aj celý ostatný svet vo všeobecnom barbarstve, v duchovnej neplodnosti a nemravnosti. Preto tiež po všetkých pesimistických konštatovaniach vyjadril presvedčenie o možnosti európskej renesancie, pokiaľ Európania s novými veľkými ideami opäť nájdu neotrasiteľnú vieru v seba a stanú sa zase silnými, odvážnymi a húževnatými.

## Zdroj
* František Mezihorák - *Malá encyklopedie velkých Evropanů*

## Iné projekty
 

Kategória:Narodenia v 1883
Kategória:Úmrtia v 1955
Kategória:Španielski filozofi
Kategória:Španielski sociológovia
Kategória:Španielski spisovatelia
Kategória:Osobnosti z Madridu
Hltan

vpravo|thumb|Schéma hltanu
**Hltan** () je svalová trubica pokrytá viacradovým cylindrickým alebo viacvrstvovým dlaždicovým nerohovatejúcim epitelom. Meria asi 12 cm. Spája nosovú dutinu, ústnu dutinu, hrtan a pažerák. Je križovatkou tráviacej a dýchacej sústavy. Je rozdelený na 3 časti: nosová, ústna a hrtanová.

## Nosová časť
**Nosová časť hltanu** alebo **nosohltan** () komunikuje s nosovou dutinou cez choány ().

Je pokrytý viacradovým cylindrickým riasinkovým epitelom s pohárikovými bunkami.

## Ústna časť
**Ústna časť hltanu** () je pokračovaním ústnej dutiny za úžinou hrdla (), siaha od mäkkého podnebia po hrtanovú príchlopku.

Výstelku tejto časti hltanu tvorí viacvrstvový dlaždicový epitel, ktorý nerohovatie.

## Hrtanová časť
**Hrtanová časť hltanu** () začína pod príchlopkou a siaha až po prstienkovitú chrupku ().

Pokrýva ju viacvrstvový dlaždicový nerohovatejúci epitel, ktorý plynule prechádza do pažeráka.

## Iné projekty

Kategória:Tráviaca sústava
Kategória:Dýchacia sústava
Terry Brooks

**Terry Brooks** (* 8. január 1944, Sterling, Illinois, USA) je americký spisovateľ fantasy. 

## Život
Študoval na Hamilton College anglickú literatúru a potom sa dal na práva na Washington and Lee university. Písal už od strednej školy, ale svoju prvú knihu *The Sword of Shannara* (v češtine Shannarov meč) publikoval až v roku 1977. Teraz venuje písaniu kníh väčšinu svojho voľného času. Žije so svojou ženou Judine hlavne na Havajských ostrovoch.

## Dielo
### Séria [[Shannara]]
#### trilógia ''The Sword of Shannara'' (doslova "Shannarov meč")
**The Sword of Shannara* (v češtine "Shannarův meč")
**The Elfstones of Shannara* (v češtine "Shannarovy magické elfeíny")
**The Wishsong of Shannara* (v češtine "Shannarova píseň přání")

#### séria ''The Heritage of Shannara'' (doslova "Shannarovo dedičstvo")
:*The Scions of Shannara* (v češtine „Shannarovo dědictví“)
:*The Druid of Shannara* (v češtine „Shannarův druid“)
:*The Elf Queen of Shannara* (v češtine „Shannarova Elfí královna“)
:*The Talismans of Shannara* (v češtine "Shannarovy talismany")

#### predohra k trilógii ''Shannara''
:*First King of Shannara* (v češtine "Shannarův první král")

#### séria ''The Voyage of the Jerle Shannara''
:*Ilse Witch*
:*Antrax*
:*Morgawr*

#### séria ''High Druid of Shannara''
:*Jarka Ruus*
:*Tanequil*
:*Straken* (čoskoro)

#### ''A Shannara Companion''
:*The World of Shannara*

### séria ''Magic Kingdom of Landover''
:*Magic Kingdom For Sale -- SOLD!* (v češtine „Kouzelné království na prodej/prodáno - Kouzelné království Landover 1“)
:*The Black Unicorn* (v češtine „Černý jednorožec - Kouzelné království Landover 2“)
:*Wizard at Large* (v češtine „Čaroděj - Kouzelné království Landover 3“) 
:*The Tangle Box* (v češtine „Magická skřínka - Kouzelné království Landover 4“)
:*Witches' Brew* (v češtine "Úklady čarodějnic - Kouzelné království Landover 5")

### séria ''The Word & the Void''
:*Running with the Demon* (v češtine „Závod s démonem“)
:*A Knight of the Word* (v češtine „Rytíř Slova“)
:*Angel Fire East*

### Prepisy filmov
:*[[Hook (film)|Hook]]*
:*Star Wars Episode I: The Phantom Menace*

### Iné
:*Sometimes the Magic Works: Lessons from a Writing Life*

## Externé odkazy
*
*Oficiálna stránka 

Kategória:Spisovatelia USA
Kategória:Spisovatelia fantasy
Kategória:Osobnosti z Illinoisu
Izotop

**Izotopy** (z gréckej predpony *iso-* (*rovnaké-*) a *topos* (*miesto*) ) istého chemického prvku sú atómy tohto prvku s rovnakými protónovými číslami, ale s rôznymi počtami neutrónov (teda s rôznymi nukleónovými číslami). 

Izotopy toho istého prvku majú prakticky rovnaké chemické vlastnosti; hlavný rozdiel je v tom, že ťažšie izotopy reagujú trocha pomalšie. Tento efekt je najvýraznejší pri izotopoch vodíka - deutéria a trícia. Pri ťažších prvkoch s väčším počtom nukleónov je relatívny rozdiel omnoho menší a jeho vplyv zvyčajne zanedbateľný.

Fyzikálne vlastnosti izotopov sú podobné. Rozdiel je, okrem ich hmotnosti a teda hustoty ich zlúčenín, ich stálosť. Niektoré izotopy (vzďaľujúce sa od ideálneho stredného pomeru počtu neutrónov a protónov na ktorúkoľvek stranu) totiž nie sú stabilné a podliehajú rádioaktívnemu rozpadu.

Meranie hmotnosti izotopov sa robí pomocou hmotnostného spektrografu.

## Pozri aj

* Zoznam izotopov

## Iné projekty
Štatistika

**Štatistika** je veda založená na využívaní empirických (t. j. založených na skúsenostiach) dát. Proces zbierania dát za účelom odhadnutia charakteristík štatistickej populácie sa nazýva vzorkovanie. Svoje výsledky zo skúmania dát štatistika vyjadruje v číselnej forme. Je založená na matematickej štatistike, ktorá je vetvou aplikovanej matematiky.

V teórii štatistiky sú náhodnosť a neurčitosť modelované pomocou teórie pravdepodobnosti.

## Iné projekty


Kategória:Pomocné historické vedy
Psychológia

[náhľad|[Sigmund Freud bol významný psychológ.]]
**Psychológia** (z gréčtiny *psyché* = duša, *logos* = slovo) je veda zaoberajúca sa prežívaním a správaním.

## Dejiny
Z historického hľadiska je psychológia vedná disciplína, ktorá sa vyvinula z filozofie ako veda o duši, pričom zväčša nebolo presne stanovené, čo vlastne duša je. Podľa Alexandra Veľkého bola psychológia náuka o duši. V poslednej tretine 19. storočia sa začala psychológia rozvíjať ako samostatná vedná disciplína.

Avšak nemala jednotnú koncepciu, vznikali rôzne smery a školy. Rozpory medzi jednotlivými psychologickými prístupmi sa stali zároveň hnacou silou pre psychologické skúmanie.

Patologickými (chorobnými) duševnými stavmi a ich liečením sa zaoberá odbor medicíny - psychiatria.

Ako moderná veda skúma ľudské správanie empiricky a využíva pritom i výsledky ďalších prírodných vied, ako sú predovšetkým fyziológia, bunková biológia, neurobiológia, biochémia a štatistika. Výsledky psychológie sú využiteľné pri ovplyvňovaní problematického ľudského správania, na liečebné účely; na druhej strane výsledky psychológie sú veľmi dobre použiteľné i na ovplyvňovanie ľudského správania v obchodnej sfére, alebo aj na vojenské účely. 

Napriek tomu, že psychológia nemá hmotný predmet skúmania, je možné dokázať jej opodstatnenie vďaka vonkajším prejavom správania človeka a zmenami správania po psychologickej intervencii. 

Podľa Hegela je psychológia záverečná časť filozofie subjektívneho ducha, filozofická veda, ktorej predmetom je duch v podobe dialektickej syntézy duše a vedomia, a to vo forme teoretického ducha, praktického ducha a slobodného ducha. Psychológia má preskúmať jednotlivé schopnosti ducha.

## Psychológovia
Medzi psychológov patria napríklad: Alfred Adler, Mary D. Salterová Ainsworthová, Nancy Bayleyová, Eric Berne, Bruno Bettelheim, Erik Erikson, Viktor Emil Frankl, Anna Freudová, Sigmund Freud, Erich Fromm, Carol Gilligan, Nicky Hayes, Karen Horneyová, Arthur Janov, William James, Carl Gustav Jung, Rosabeth Mossová Kanterová, Alfred Kinsey, Abraham Maslow, Jean Piaget, Ann Marie Ryanová, Anna Roeová, Carl Rogers, Virginia Satirová, Carolyn Woodová Sherifová, Burrhus Frederic Skinner, Harry Stack Sullivan a Rollo May. Irvin Yalom.Wilhelm Wundt-zakladateľ psychológie

Slovenskí psychológovia: Anton Jurovský,Tomáš Pardel, Damián Kováč, Ondrej Kondáš, Jozef Koščo, Ladislav Košč, Ján Hvozdík, Libuša Maršalová, Ladislav Ďurič.

## Referencie

## Pozri aj
* Pracovná psychológia
* Psychiatria
* Psychoterapia

## Iné projekty


Kategória:Veda
1465

## Udalosti

* vznik Universitas Istropolitana (Academia Istropolitana)

## Narodenia
* Diego Velázquez de Cuéllar – španielsky dobyvateľ a prvý guvernér Kuby († 1524)

## Úmrtia


1465
1635

## Udalosti
* 12. máj – Peter Pázmaň vydal zakladaciu listinu Trnavskej univerzity

## Narodenia
* 13. január – Philipp Jacob Spener, nemecký teológ, zakladateľ pietizmu († 1705)
* 18. júl – Robert Hooke, anglický vedec († 1703)

## Úmrtia
* 7. august – Friedrich Spee, nemecký jezuita, najväčší lyrik raného baroka a duchovný spisovateľ (* 1591)
* 21. august – Lope de Vega, španielsky dramatik (* 1562)
* 24. október – Wilhelm Schickard, nemecký polyhistor, autor prvého mechanického kalkulátora (* 1592)
* 25. december – Samuel de Champlain, francúzsky geograf, kartograf, diplomat a cestovateľ (* asi 1567)


1635
1657

## Udalosti
* 26. február – vznik Košickej univerzity

## Narodenia
* 25. september – Imrich Tököli, uhorské a sedmohradské knieža († 1705)
* 27. september – Sofia Alexejevna Romanovová, ruská regentka a „samovládkyňa“ v rokoch 1686 – 1689 († 1704)

## Úmrtia
* 22. január – Niels Aagaard, dánsky spisovateľ a učenec (* 1612)
* 2. apríl – Ferdinand III. Habsburský, rímskonemecký cisár, český a uhorský kráľ (* 1608)
* 13. september – Jacob van Campen, holandský barokový umelec a architekt (* 1596)


1657
Evidenčné číslo vozidiel v Poľsku

right|thumb|Príklad tabuľky s evidenčným číslom po a pred 1. májom 2004

**Tabuľka s evidenčným číslom** (po poľsky *tablica rejestracyjna*) je tabuľka, ktorá obsahuje jedinečné číslo (kombinácia písmen a čísiel), umožňujúce identifikáciu každého automobilu.

## Platnosť tabuliek s evidenčným číslom
Nové tabuľky s evidenčným číslom boli zavedené spolu s novým územnosprávnym členením Poľska v roku 2000. Priebežne sa nimi nahrádzajú predchádzajúce typy značiek. Všeobecný vzor značky určilo poľské Ministerstvo infraštruktúry 22.07.2002.

## Typy
Rozlišuje sa osem typov tabuliek s evidenčným číslom:

* normálne
* individuálne
* historické
* pre elektrické alebo vodíkové vozidlá
* dočasné
* dočasné výskumné certifikáty (vydané do 10. júla 2019)
* profesionálne
* diplomatické

## Spôsob značenia
right|thumb|Mapa kódov vojvodstiev
Tabuľky s evidenčným číslom, podobne ako na Slovensku, umožňujú jednoznačné určenie pôvodu daného vozidla: 
* prvé písmeno určuje vojvodstvo
* nasledujúce písmeno určuje okres (powiat)
** ak nasleduje len jedno písmeno, ide o mestský okres
** ak nasledujú dve písmená, ide o vidiecky okres

Po písmenách nasledujú kombinácie:
### Mestské okresy
päťmiestna kombinácia čísiel a písmen u mestských okresov, pričom čísla a písmená sa kombinujú takto:

* I. kombinácia: 5 čísiel (napr. KR 12345),
* II. kombinácia: 4 čísla + 1 písmeno (napr. CT 1234A),
* III. kombinácia: 3 čísla + 2 písmená (napr. SK 123AB), 
* IV. kombinácia: 1 číslo + 1 písmeno + 3 čísla (napr. GD 1A123),
* V. kombinácia: 1 číslo + 2 písmená + 2 čísla (napr. EL 1AB23).

### Vidiecke okresy
štvormiestna kombinácia  čísiel a písmen, pričom čísla a písmená sa kombinujú takto:

* I. kombinácia: 1 písmeno + 3 čísla (napr. ERA A123),
* II. kombinácia: 2 písmená + 2 čísla (napr. ZGR AB12),
* III. kombinácia: 2 čísla + 2 písemná (napr. CSW 12AB),
* IV kombinácia: 1 číslo + 1 písmeno + 2 čísla (napr. FNW 1A23),
* V. kombinácia: 2 čísla + 1 písmeno + 1 číslo (napr. ONY12A3),
* VI. kombinácia: 1 číslo + 2 písmená + 1 číslo (napr. WGM 1AB2), 
* VII. kombinácia: 1 písmeno + 2 čísla + 1 písmeno (napr. RLE A12B)

päťmiestna kombinácia čísiel a písmen, pričom čísla a písmená sa kombinujú takto:

* I. kombinácia: 5 čísel (napr. DGL 12345),
* II. kombinácia: 4 čísla + 1 písmeno (napr. BSU 1234A),
* III. kombinácia: 3 čísla + 2 písmená (napr. NOL 123AB).

right|thumb|Mapa kódov powiatov

## Zdroj

Kategória:Doprava v Poľsku
Poľsko
Herbert Hoover

**Herbert Clark Hoover** (* 10. august 1874, West Branch, Iowa, USA – † 20. október 1964, New York, New York) bol 31. prezident (1929-1933) USA. 

Za jeho vlády vypukla veľká hospodárska kríza (1929). Nemecku najprv odložil povojnové reparácie (Hooverove moratórium 1931), potom ich úplne odpustil (1932).

## Iné projekty

Kategória:Prezidenti USA
Kategória:Členovia Republikánskej strany (USA)
Kategória:Osobnosti na poštových známkach USA
Kategória:Absolventi Stanford University
Kategória:Osobnosti z Iowy
Softvérové inžinierstvo

**Softvérové inžinierstvo **sa zaoberá špecifikovaním, návrhom, vývojom a údržbou softvéru s využitím poznatkov informatiky, projektového manažmentu a ďalších oblastí.
Alebo inak softvérové inžiniersvo sa zaoberá teóriou, metódami a nástrojmi potrebnými pre vývoj softvéru.

Základným cieľom je zlepšenie akosti softvéru, najmä čo sa týka spoľahlivosti a zvýšenie produktivity sofvérových inžinierov.
Štvorcový meter

**Štvorcový meter** (symbol **m²**) je jednotka sústavy SI určujúca veľkosť plochy. Patrí medzi odvodené jednotky sústavy SI.

 sa rovná:
* ploche štvorca so stranou dlhou 

## Pozri aj
* Prevod jednotiek

Kategória:Odvodené jednotky sústavy SI
Kategória:Jednotky plochy
Herectvo

[náhľad|Herci [Charlie Chaplin a Jackie Coogan vo filme *[[Kid (film z roku 1921)|Kid]]* (1921).]]
**Herectvo** je odbor tvorivej umeleckej činnosti spočívajúci v procese premeny herca, herečky na dramatickú postavu, ktorá predstavuje iného jedinca, príp. vec alebo jav. **Herec**, resp. **herečka** využíva herecké výrazové prostriedky (zvukový prejav, mimiku, gestikuláciu, postoje, pohyb), ktoré spolu s ostatnými zložkami hereckého prejavu (maska, kostým atď.) utvárajú hereckú postavu, ktorú prezentuje publiku.

Divadelné herectvo predstavuje pôvodnú, najstaršiu podobu herectva, ktorá sa vyvinula z umenia tanečníkov a mímov pri rituáloch a slávnostných sprievodoch. So vznikom nových dramatických umení na prelome 19. a 20. storočia a v priebehu 20. storočia – filmu, rozhlasu a televízie – sa herecké umenie diferencovalo aj na filmové, rozhlasové a televízne herectvo.

## Typológia
Podľa média možno herectvo rozdeliť na:
* divadelné,
* filmové,
* televízne,
* rozhlasové.

Do klasifikácie herectva podľa média možno zaradiť aj hlasové herectvo, ktoré okrem rozhlasového zahŕňa aj voiceover (napr. v animovaných filmoch alebo videohrách) a dabing, teda všeobecne všetky na zvuku založené herecké médiá. Špecifickým typom herectva je motion capture (zaznamenanie pohybu) a facial motion capture (zaznamenanie tváre), ktoré sa používa zväčša vo videohrách (napr. *L.A. Noire*).

Podľa druhov divadla možno hercov rozdeliť na:
* činohercov (pozri činohra),
* spevákov,
* tanečníkov,
* mímov (pozri pantomíma),
* bábkohercov.

## Referencie

## Iné projekty

Kategória:Povolania
Kategória:Herci
Kategória:Divadelné povolania
Kategória:Kinematografia
Rozloha

::*Slovo rozloha znamená aj veľká [[plocha]].* 
**Rozloha** (iné názvy: **plošný rozmer**, **plošný rozsah**, **plošná veľkosť**, **plocha**) alebo v geometrii **plošný obsah** (iné názvy: **obsah**, **obsah plochy**) je miera určujúca veľkosť ohraničenej plochy. Udáva sa štandardne v štvorcových metroch. Označuje sa značkou S (z angl. surface area) alebo A (z angl. area).

## Referencie

## Pozri aj
* Zoznam štátov podľa rozlohy

Kategória:Geografia
Zoznam izotopov

Tieto tabuľky obsahujú **zoznam [[izotop]]ov** chemických prvkov, zoradených zľava doprava podľa stúpajúceho atómového čísla a zhora dole podľa počtu neutrónov. Polčas rozpadu je farebne zobrazený pre každé políčko s izotopom, pre izotopy majúce alternatívne cesty rozpadu sú rozlíšené rôznou farbou značky a pozadia.

Dáta pre tieto tabuľky boli čerpané z Brookhaven National Laboratory, ktorý má interaktívnu Tabuľku nuklidov s dátami približne 3000 nuklidov.

## Legenda

## Izotopy prvkov 1 – 15

## Izotopy prvkov 16 – 30

## Izotopy prvkov 31 – 45

## Izotopy prvkov 46 – 60

## Izotopy prvkov 61 – 75

## Izotopy prvkov 76 – 90

## Izotopy prvkov 91 – 105

## Izotopy prvkov 106 – 111


Kategória:Jadrová fyzika
1799

## Udalosti
* 15. júl – francúzsky kapitán Pierre-François Bouchard našiel v egyptskej dedine Rosette kamennú dosku s vytesaným textom, ktorá pomohla rozlúštiť egyptské hieroglyfy

## Narodenia
* 6. február – Imrich Frivaldský, slovenský botanik, zoológ – entomológ, prírodovedec a lekár († 1870)
* 16. marec – Anna Atkinsová, britská botanička a fotografka († 1871)
* 22. marec – Friedrich Argelander, nemecký astronóm († 1875)
* 29. marec – Louis Alexandre Auguste Chevrolat, francúzsky entomológ – koleopterológ a ornitológ († 1884)
* 20. máj – Honoré de Balzac, francúzsky spisovateľ († 1850)
* 21. máj – Mary Anningová, britská paleontologička († 1847)
* 6. jún – Alexandr Sergejevič Puškin, ruský romantický básnik a prozaik († 1837)
* 17. jún – Jean Baptiste Alphonse Dechauffour de Boisduval, francúzsky lekár, koleopterológ, lepidopterológ a botanik († 1879)
* 18. jún – William Lassell, anglický astronóm († 1880)
* 4. júl – Oskar I., švédsky a nórsky kráľ († 1859)
* 11. august – Joachim Barrande, francúzsky paleontológ činný v Čechách († 1883)
* 12. október – Félix Édouard Guérin-Méneville, francúzsky entomológ († 1874)
* 12. december – Karl Pavlovič Briullov, ruský romantický maliar, († 1852)
* 20. december – Louis Jérôme Reiche, francúzsky obchodník, remeselník a entomológ († 1890)
* 21. december – David Don, britský botanik († 1841)

## Úmrtia
* 9. január – Maria Gaetana Agnesiová, talianska matematička a filozofka (* 1718)
* 20. február – Jean-Charles de Borda, francúzsky námorný astronóm (* 1733)
* 24. február – Georg Christoph Lichtenberg, nemecký satirik, umelecký kritik, fyzik, astronóm a matematik (* 1742)
* 18. marec – Adam Friedrich Oeser, nemecký maliar a sochár (* 1717)
* 18. máj – Pierre-Augustin Caron de Beaumarchais, francúzsky dramatik (* 1732)
* 29. august – Pius VI., pápež (* 1717)
* 24. október – Karl Ditters von Dittersdorf, rakúsky skladateľ (* 1739)
* 10. november – Joseph Black, škótsky fyzik a chemik (* 1728)
* 14. december – George Washington, prvý americký prezident (* 1732)


1799
1732

## Narodenia
* 2. január – František Xaver Brixi, český hudobný skladateľ († 1771)
* 24. január – Pierre-Augustin Caron de Beaumarchais, francúzsky dramatik († 1799)
* 22. február – George Washington, prvý americký prezident († 1799)
* 1. marec –  Joseph Haydn, rakúsky hudobný skladateľ (†1809)
* 6. apríl – José Celestino Mutis, španielsky botanik a astronóm († 1808)
* 11. júl – Jérôme Lalande, francúzsky matematik a astronóm († 1807)
* 30. september – Jacques Necker, francúzsky štátnik († 1804)
* František Abafi, uhorský šľachtic († 1817)

## Úmrtia
* 31. október – Viktor Amadeus II., vojvoda savojský, kráľ Sicílie a kráľ Sardínie (* 1666)


1732
Tri dni Kondora

***Tri dni Kondora*** je napínavá dráma z roka 1975 odohrávajúca sa vo vtedajšom New Yorku. Považuje sa za ukážku morálnej dvojznačnosti opatrení vlády USA po vojne vo Vietname a afére Watergate. Hlavnú úlohu zamestnanca CIA, ktorý sa nie vlastnou vinou dostane do zápasu so svojím zamestnávateľom o svoj vlastný život, hrá Robert Redford.

## Externé odkazy
* 
* 

Kategória:Filmy z 1975
Kategória:Filmy podľa názvu
Kategória:Filmy USA
Podraz

***Podraz*** je úspešný film z roku 1973 režírovaný George Roy Hillom v hlavnom obsadení s Paul Newmanom a Robertom Redfordom. Je to príbeh dvoch podvodníkov odohrávajúci sa v 30-tych rokoch 20. storočia. Film bol nominovaný na Oscara v desiatich kategóriách a získal túto cenu až v siedmich kategóriách: najlepší film, réžia, pôvodný scenár, strih, kostýmy, výprava a pieseň.

## Externé odkazy
* 
* 

Kategória:Filmy z 1973
Kategória:Filmy podľa názvu
Kategória:Filmy USA
Kategória:Držitelia Oscara za najlepší film
Tootsie

***Tootsie*** je americká filmová komédia Sydney Pollacka z roku 1982 o hercovi, ktorému sa nedarí dostať žiadnu úlohu, až sa rozhodne preobliecť za ženu a v takomto preoblečení sa stane hviezdou telenovely. V hlavných úlohách hrajú Dustin Hoffman a Jessica Langeová, ktorá získala za tento film Oscara za herecký výkon vo vedľajšej úlohe. Film získal celkovo 10 nominácií na Oscara.

Kategória:Filmy z 1982
Kategória:Filmy podľa názvu
Kategória:Filmy USA
Ruská Volová

**Ruská Volová** () je obec patriaca do okresu Snina.

## Dejiny
Prvá písomná zmienka o obci je z roku 1609. Obec založil Šoltýs s valašskými usadlíkmi v polovici 15. storočia na území humenského panstva. Najstarší písomný doklad o obci je z roku 1492. Rodákom z obce bol Fedor Hlavatý, kapitán zbojníckej družiny pôsobiacej v 15. storočí. Nachádza sa tu gréckokatolícky chrám (cerkev) z r. 1891. 

## Turistické zaujímavosti
* gréckokatolícky chrám z roku 1891 postavený namiesto pôvodného dreveného 
* pamätná tabuľa Fedorovi Hlavatému – kapitánovi zbojníckej družiny pôsobiacej v rokoch 14921495

## Referencie

## Iné projekty

## Externé odkazy
* 


Kategória:Obce okresu Snina
Kategória:Rusínske obce okresu Snina
Calvin Coolidge

**John Calvin Coolidge, Jr.** (* 4. júl 1872, Plymouth, Vermont, USA – † 5. január 1933, Northampton, Massachusetts) bol 33. (1921-1923) viceprezident a 30. (1923-1929) prezident USA. Do úradu prezidenta nastúpil po smrti Warren G. Hardinga.

## Iné projekty

Kategória:Narodenia v 1872
Kategória:Úmrtia v 1933
Kategória:Prezidenti USA
Kategória:Osobnosti z Vermontu
Kategória:Viceprezidenti USA
Kramerová verzus Kramer

***Kramerová verzus Kramer*** je úspešný americký film z roku 1979. Je to príbeh o rozvode a o jeho dôsledkoch na život bývalých manželov a ich syna. Manželka vo filme opúšťa rodinu, aby „našla sama seba“, a manžel sa venuje ich synovi. Keď sa manželka po čase vracia, začína sa ich boj o to, kto sa bude starať o syna.
 
Film natočil podľa románu Avery Cormana režisér Robert Benton. V hlavných úlohách hrajú Dustin Hoffman a Meryl Streepová. Obaja získali za úlohy v tomto filme Oscara, okrem toho získal film toto ocenenie ešte v kategóriách: najlepší film, režisér a adaptovaný scenár. Celkovo bol nominovaný na Oscara v deviatich kategóriách.

## Externé odkazy

* 
* 

Kategória:Filmy z 1979
Kategória:Filmy podľa názvu
Kategória:Filmy USA

Kategória:Držitelia Oscara za najlepší film
Turingov stroj

**Turingov stroj** (TS) je jeden z najdôležitejších modelov na opis formálnych jazykov.

Stroj dostane na vstup zapísané vstupné slovo na páske, hlava stojí nad prvým políčkom. Páska je dostatočne dlhá (hovorí sa že je nekonečne dlhá). Stroj sa nachádza v počiatočnom stave. Podľa prechodovej funkcie pracuje na vstupnom slove, pričom jednotlivé symboly môže aj prepisovať. Stroj akceptuje slovo, ak sa dostane do akceptujúceho stavu.

Usporiadanú 9-ticu M = (Q, \Sigma, \Gamma,\triangleright,\Box \!\, ,\delta, q_0, q_{accept}, q_{reject}) nazývame Turingov stroj, kde význam symbolov je:
* Q
 je konečná množina stavov,
* \Sigma je vstupná abeceda
* \Gamma je pásková abeceda, obsahujúca ako svoju podmnožinu abecedu \Sigma
* \delta je prechodová funkcia,
* q_0 je počiatočný stav
* \triangleright \in \Gamma \setminus \Sigma  je ľavá koncová značka
* \Box \in \Gamma \setminus \Sigma je symbol označujúci prázdne políčko
* q_{accept} je akceptujúci stav
* q_{reject} je zamietajúci stav

Modifikácie Turingových strojov
* Turingov stroj s 1-smerne nekonečnou páskou.
* m-páskové Turingové stroje.
* Turingové stroje s read-only (R/O) vstupnou páskou a 2 zásobníkmi.
* Počítadlové Turingové stroje.

Existuje viacero variantov Turingovho stroja, napríklad:
* Deterministický TS
* Nedeterministický TS
* Alternujúci TS (paralelne pracujúci)
* k-páskový TS

Turingov stroj rozpoznáva triedu rekurzívne vyčísliteľných jazykov.

Kategória:Formálne jazyky
Kategória:Teória automatov
Kategória:Vyčísliteľnosť
Kategória:Eponymické termíny v informatike
Kategória:Alan Turing
1668

## Udalosti
* 2. máj – Aachenský mier medzi Francúzskom a Španielskom

## Narodenia
* 23. jún – Giovanni Battista Vico, taliansky filozof († 1744)
* 24. október – Petr Brandl, český barokový maliar († 1735)
* 30. október – Žofia Šarlota Hannoverská, pruská kráľovná ako manželka Fridricha I. († 1705)
* 14. november – Johann Lukas von Hildebrandt, rakúsky barokový architekt († 1745)
* Thomas Archer, anglický barokový architekt († 1743)
## Úmrtia
* 16. máj –  Ján Weinhart, slovenský sochár nemeckého pôvodu (* ?)
* Jan Goedart, holandský prírodovedec, entomológ, rytec a maliar – ilustrátor hmyzu (* 1620)


1668
80. roky 18. storočia

## Udalosti
* 19. október 1781 – kapitulácia britských vojsk v Yorktowne (vzdali sa Američanom a Francúzom). Koniec bojov o americkú nezávislosť (Versaillský mier)
* 1783 – koniec americkej vojny o nezávislosť (parížska mierová zmluva)
* 17. september 1787 – bola vo Philadelphii prijatá Ústava Spojených štátov
* 7. december 1787 – Delaware ratifikoval ústavu a stal sa 1. štátom USA
* 12. december 1787 – Pensylvánia sa stala 2. štátom USA
* 18. december 1787 – New Jersey sa stal 3. štátom USA
* 1787 – ustanovenie bernolákovčiny ako celonárodného spisovného jazyka na základe kultúrnej západoslovenčiny
* 2. január 1788 – Georgia sa stala 4. štátom USA
* 9. január 1788 – Connecticut sa stal 5. štátom USA
* 6. február 1788 – Massachusetts sa stal 6. štátom USA
* 28. apríl 1788 – Maryland sa stal 7. štátom USA
* 23. máj 1788 – Južná Karolína sa stala 8. štátom USA
* 21. jún 1788 – New Hampshire sa stal 9. štátom USA
* 25. jún 1788 – Virgínia sa stala 10. štátom USA
* 26. jún 1788 – New York sa stal 11. štátom USA
* 14. júl 1789 – Veľká francúzska revolúcia, bola dobytá Bastila v Paríži
* 21. november 1789 – Severná Karolína sa stala 12. štátom USA.
17. storočie

**17. storočie** je storočie, ktoré trvalo od roku 1601 do roku 1700.

1. tisícročie | 2. tisícročie | 3. tisícročie

15. storočie | 16. storočie | **17. storočie** | 18. storočie | 19. storočie | 20. storočie


0. roky | 10. roky | 20. roky | 30. roky | 40. roky

50. roky | 60. roky | 70. roky | 80. roky | 90. roky
Osetčina

**Osetčina** alebo zriedkavejšie **osetínčina** je novoiránsky jazyk, ktorým hovorí asi 600 000 Osetov v ruskej republike Severné Osetsko, v autonómnej oblasti Južné Osetsko v Gruzínsku, a ďalej v republike Kabardsko-Balkarsko a v Stavropoľskom kraji v Rusku. 

Jazyk má hlavné dialekty ironský a digorský. Na ironskom dialekte je založený spisovný jazyk, prvé úspešnejšie pokusy o vytvorenie ktorého pochádzajú z 18. storočia, a ktorý bol najprv písaný gruzínskym písmom, neskôr ruským písmom (azbuka) a v medzivojnovom období dočasne latinkou. Centrami literatúry sú dnes Vladikavkaz (hlavné mesto Severného Osetska) a Cchinvali (hlavné mesto Južného Osetska).

Jazyk sa vyvinul z alančiny.

Písanú osetčinu možno rýchlo rozpoznať používaním písmena ӕ, ktoré sa nepoužíva v žiadnom inom jazyku používajúcom cyriliku.


Kategória:Iránske jazyky
Kategória:Indoiránske jazyky
Kategória:Jazyky v Rusku
Kategória:Jazyky v Gruzínsku
1694

## Udalosti
* 28. december – zomrela Mária II. a Viliam III. Oranžský sa stal jediným panovníkom Anglicka, Škótska a Írska
* Ján Dubovský a František Sékeli vydali prvé trigonometrické tabuľky na našom území
* založená Bank of England

## Narodenia
* 6. marec – Anton I. Grasalkovič, slovenský šľachtic a politik († 1771)
* 1. apríl – Samuel Hruškovic, slovenský spisovateľ († 1748)
* 4. jún – François Quesnay, francúzsky ekonóm a lekár († 1774)
* 5. august – Leonardo Leo, taliansky skladateľ opernej a chrámovej hudby († 1744)
* 5. september – František Václav Míča, český hudobný skladateľ a kapelník († 1744)
* 21. november – Voltaire, francúzsky osvietenský spisovateľ († 1778)

## Úmrtia
* 8. august – Antoine Arnauld, francúzsky teológ, filozof a matematik (* 1612)
* 26. október – Samuel Freiherr von Pufendorf, nemecký právnik a historik (* 1632)
* 25. november – Ismaël Boulliau, francúzsky astronóm (* 1605)
* 28. november – Bašó Macuo, japonský básnik (* 1644)
* 28. december – Mária II., anglická, írska a škótska kráľovná (* 1662)


1694
1778

## Narodenia
* 9. január – Thomas Brown, škótsky filozof a básnik († 1820)
* 6. február – Ugo Foscolo, taliansky básnik († 1827)
* 31. marec – Coenraad Jacob Temminck, holandský aristokrat a zoológ († 1858)
* 3. júl – Carl Ludwig Engel, nemecko-fínsky architekt a maliar († 1840)
* 20. september – Faddej Faddejevič Bellinsgauzen, ruský moreplavec, objaviteľ Antarktídy († 1852)
* 1. november – Gustáv IV. Adolf, švédsky kráľ († 1837)
* 5. november – Giovanni Battista Belzoni, taliansky cestovateľ, inžinier a amatérsky archeológ († 1823)
* 14. november – Johann Nepomuk Hummel, rakúsky hudobný skladateľ († 1837)
* 6. december – Joseph Louis Gay-Lussac, francúzsky chemik a fyzik († 1850)
* 17. december – Humphry Davy, anglický chemik († 1829)
* 19. december – Mária Terézia Bourbonská, dcéra francúzskeho kráľa Ľudovíta XVI. a titulárna kráľovná Francúzska († 1851) 
* 29. december – Georg Anton Friedrich Ast, nemecký filozof († 1841)

## Úmrtia
* 9. január – Ladislav Berčéni, vojenský vojvodca slovenského pôvodu (* 1689)
* 10. január – Carl Linné, švédsky lekár, prírodovedec a botanik (* 1707)
* 20. február – Laura Bassiová, talianska fyzička a filozofka, prvá profesorka prírodných vied na svete (* 1711)
* 8. marec – Charles De Geer, švédsky entomológ holandského pôvodu (* 1720)
* 30. máj – Voltaire, francúzsky osvietenský spisovateľ (* 1694)
* 2. júl – Jean-Jacques Rousseau, francúzsky filozof obdobia osvietenstva (* 1712)
* 11. júl – Joseph Stepling, český astronóm (* 1716)


1778
Nukleónové číslo

**Nukleónové číslo**, staršie **hmotnostné číslo**, je celkový počet protónov a neutrónov atómového jadra, teda udáva približne aj jeho hmotnosť v atómových hmotnostných jednotkách. Označuje sa horným indexom pred značkou prvku (napríklad 238U alebo 12C). Pri ľahších prvkoch je pomer protónov a neutrónov približne vyrovnaný, pri ťažších prvkoch je viac neutrónov ako protónov. Označuje sa písmenom A. 

Atómy zložené z atómov, ktoré sa vyznačujú zhodným atómovým a hmotnostným číslom, sa nazývajú nuklidy.

Kategória:Atóm
Kategória:Fyzika častíc
Molekula

[200px|thumb|Molekula [voda|vody (H2O) - vodík - H je zobrazený sivou, kyslík - O - červenou farbou]]
[thumb|right|200px|Trojrozmerné zobrazenie molekuly [amoxicilínu]]
**Molekula** (franc. *molécule* z lat. *moles* = hmota) je najmenšia častica látky, ktorá má všetky chemické vlastnosti tejto látky a môže existovať samostatne. Túto charakteristiku môžu vykazovať aj niektoré atómy (vzácne plyny a pary kovov). Na rozdiel od nich sa molekula skladá z istého počtu rovnakých alebo rozdielnych atómov, viazaných v určitom poradí chemickými väzbami. Počet atómov v molekule sa môže pohybovať od dvoch do niekoľkých tisíc. Najjednoduchšie molekuly sú dvojatómové (dusík - N<sub>2</sub>). Molekuly organických látok môžu byť veľké a zložité - tzv. makromolekuly. Makromolekula je zložená z veľkého počtu kovalentne viazaných atómov, s relatívnou molekulovou hmotnosťou viac ako 103. Najznámejšími makromolekulami sú bielkoviny, nukleové kyseliny a polysacharidy.

Predstavu o molekulách ako o najmenších časticiach zlúčenín (vrátane jednoduchých látok) schopných samostatnej existencie zaviedol Amedeo Avogadro. Hoci je molekula Avogadrovým zákonom bezpečne definovaná len pre plynné skupenstvo, začal sa tento pojem používať aj pre látky v ostatných skupenstvách.

## Iné projekty


Kategória:Fyzika častíc
Neón

**Neón** (gr. νέος (neon) = nový) je chemický prvok v Periodickej tabuľke prvkov, ktorý má značku Ne a protónové číslo 10. Je to bezfarebný plyn, bez chuti a zápachu, nereaktívny. Chemické zlúčeniny neónu nie sú známe. Neón objavili William Ramsay a Morris Travers v roku 1898.

## Výskyt a využitie
Nachádza sa v atmosfére v koncentrácii asi 0,0015 %. Preto sa získava frakčnou destiláciou skvapalneného vzduchu.

Elektrickým výbojom v prostredí neónu s tlakom niekoľko torrov vzniká intenzívne svetelné žiarenie oranžovo-červenej farby. Tento jav sa využíva pri výrobe výbojok tzv. neóniek, ktoré slúžia ako osvetľovacie telesá alebo rôzne svetelné indikátory.

Kvapalný neón sa používa v kryogénnej technike ako náhrada drahšieho a ťažšie pripraviteľného kvapalného hélia.

Neón sa používa aj ako náplň do niektorých typov laserov.

## Význačné charakteristiky
Neón je druhý najľahší vzácny plyn, žiari červeno-oranžovo vo vákuovej výbojke a má vyše 40-násobok chladiacej kapacity kvapalného hélia a 3-násobok kvapalného vodíka (na základe objemových jednotiek). Vo väčšine aplikácií je menej drahé chladivo ako hélium. Neón má najintenzívnejší výboj pri normálnych napätiach a prúdoch zo všetkých vzácnych plynov.

## Aplikácie
[thumb|left|210px| Neón sa často používa v [neónový nápis|nápisoch a produkuje bezchybné jasné oranžové svetlo. Všetky ostatné farby (i keď označované ako "neón") sa robia použitím výboju ortuťových pár, ktoré vybudzujú fosfor do fluorescencie.]]

Červeno-oranžová farba vyžarovaná neónom v neónových svetlách sa často používa v reklamných nápisoch a tiež sa používa v dlhých rúrkových prúžkoch v autovej modifikácii. Slovo "neón" sa tiež všeobecne používa pre tieto typy svetiel i keď mnoho iných plynov sa používa na produkciu rôznych farieb svetla. Iné použitia:
* vákuové trubice
* vysokonapäťové indikátory
* brzdové svetlá
* vlnometrové trubice
* TV trubice
* Neón a hélium sa používajú na výrobu plynového laseru
* Skvapalnený neón sa komerčne používa ako kryogénne chladivo v aplikáciách nepožadujúcich nízky teplotný rozsah dostupný s drahším chladením kvapalným héliom.

## Referencie

## Iné projekty


Kategória:Vzácne plyny
Kategória:Nekovy
Kategória:Plyny
Relatívna atómová hmotnosť

**Relatívna atómová hmotnosť** alebo **pomerná atómová hmotnosť** je podiel pokojovej hmotnosti atómu nejakého prvku a atómovej hmotnostnej konštanty. Pre jeden atóm približne zodpovedá počtu nukleónov v jadre. Pri prvkoch v prírode je daná pomerným zastúpením izotopov prvku.

**Značka:** *A<sub>r</sub>*

**Základná jednotka:** bezrozmerné

**Výpočet:** A_r = \frac {m_a}{u} , kde *m<sub>a</sub>* je pokojová hmotnosť atómu, *u* je atómová hmotnostná konštanta

## Relatívne atómové hmotnosti pre niektoré prvky

Vodík 1,00797
Hélium 4,0026
Uhlík 12,01115
Dusík 14,0067
Kyslík 15,9994
Hliník 26,9815
Síra 32,064
Železo 55,847
Meď 63,54
Striebro 107,870
Zlato 196,967
Ortuť 200,59
Urán 238,03

Zistené relatívne atómové hmotnosti sa používajú na výpočet absolútnej atómovej hmotnosti *m<sub>a</sub>*:

:m_a = A_r . u
Môžu sa použiť aj na určenie molárnej hmotnosti atómu, pretože číselná hodnota je rovnaká. 

## Význam
Základný význam pre rozvoj chémie malo zavedenie pojmu atómovej hmotnosti. Číselné hodnoty atómových prvkov sú kontrolované každé dva roky Komisiou pre relatívne atómové hmotnosti a výskyt izotopov. Veľmi presné hodnoty sú známe len u prvkov, ktoré majú len jeden stabilný izotop alebo u prvkov s jedným prevládajúcim izotopom. Prvky, ktoré majú medzi prírodnými izotopmi rádioaktívne nuklidy, majú dopredu danú časovo závislú relatívnu koncentráciu izotopov, a tým aj nepretržite sa meniacu atómonú hmotnosť. Z geologického hľadiska môžu byť prvky chemicky totožné, ale budú sa práve líšiť hodnotou Ar.

## Pozri aj

Atómová hmotnosť

Kategória:Bezrozmerné veličiny
Kategória:Fyzika častíc
Kategória:Atóm
Atómová hmotnostná jednotka

**Atómová hmotnostná jednotka** alebo **atómová hmotnostná konštanta** je 1/12 hmotnosti atómu uhlíka 12C v pokoji.

Značka: *u* alebo *m<sub>u</sub>* alebo *amu* (z angl. *atomic mass unit*)

Veľkosť: *u* = (1,660 538 782±0,000 000 028)×10-27 kg = 1/12. ma(126C)

## Pozri aj

* Atómová hmotnosť
* Relatívna atómová hmotnosť

Kategória:Fyzikálne konštanty
Kategória:Jednotky hmotnosti
Kategória:Fyzika častíc
Kategória:Atóm
Atómová hmotnosť

**Atómová hmotnosť** je pokojová hmotnosť atómu určitého chemického prvku v základnom stave.

Rozlišuje sa:
* **[[relatívna atómová hmotnosť|relatívna (pomerná) atómová hmotnosť]]**(*A*r) bez jednotky
* **[[absolútna atómová hmotnosť]]** (*m*a) v kilogramoch (kg), gramoch (g) alebo atómových hmotnostných jednotkách (u alebo mu)

Platí:A_r = \frac {m_a}{m_u}

Prvé hodnoty atómových hmotností vypočítal J. Dalton, ktorý bral za základ atómovú hmotnosť vodíka a pokladal ju za jednotkovú. Neskôr sa brala za základ atómová hmotnosť kyslíka. Izotop 12C sa zaviedol roku 1961 ako referenčný prvok atómovej hmotnosti.

Kategória:Atóm
Kategória:Hmotnosť
Meteorológia

[thumb|Oblasť nízkeho tlaku vzduchu nad [Islandom.]]

**Meteorológia** (z gréc.: μετέωρον, *metéōron*, „vysoko v oblakoch“; a λόγος, *lógos*, „veda“) je veda, ktorá sa zaoberá atmosférou. Študuje jej zloženie, stavbu, vlastnosti, javy a deje v nej prebiehajúce, napríklad počasie. Meteorológia je považovaná za časť fyziky, preto je často chápaná ako „fyzika atmosféry“ a vyučuje sa na matematicko-fyzikálnych fakultách. Na mnohých univerzitách je meteorológia často vyučovaná ako súčasť vied o Zemi, čo zohľadňuje súvislosť atmosféry s ďalšími krajinnými sférami. Meteorológia sa používa v aplikácií v rozličných oblastiach života ako je armáda,  v produkcii energie, v doprave, v poľnohospodárstve a vo výstavbe. S meteorológiou úzko súvisí hydrológia. Meteorológia a hydrológia tvoria medzidisciplinárnu oblasť hydrometeorológie. Vzájomné pôsobenie medzi zemskou atmosférou a oceánom je časť oceánografie.

## Tematické okruhy meteorológie
* zloženie a stavba atmosféry
* obeh tepla a tepelný režim v atmosfére a na zemskom povrchu vrátane radiačných procesov a rôznych mechanizmov neradiačnej výmeny medzi atmosférou a aktívnym povrchom a v atmosfére samotnej, 
* obeh vody a jej fázové zmeny v atmosfére v interakcii so zemským povrchom, 
* atmosférické pohyby − všeobecnú cirkuláciu atmosféry, jej zložky a miestne cirkulácie, 
* elektrické pole atmosféry, 
* optické a akustické javy v atmosfére. 

Meteorológia sa zaoberá najmä troposférou a stratosférou, lebo tieto časti atmosféry sú najdôležitejšie z hľadiska predpovedí počasia. Štúdiom vysokej atmosféry sa zaoberá aeronómia.

## Klimatológia

**Klimatológia** je veda o klíme na Zemi, o podmienkach a príčinách ich utvárania a aj o pôsobení klímy na objekty činnosti človeka, na samotného človeka i na rôzne prírodné deje a naopak. Úlohou klimatológie je študovať všeobecné zákonitosti klimatických javov, utváranie zemskej klímy, jej zmeny a kolísanie s cieľom využiť tieto poznatky na predpovedanie a melioráciu klímy. Klimatológia ako vedný odbor sa postupne osamostatňuje od meteorológie.

## Meteorologická meracia technika
Anemometer, tlakomer, heliograf, aneroid, meteorologický balón, barograf, vlhkomer, termograf, teplomer, radar, družica, zrážkomer, totalizátor, ombrograf, hypsotermometer.

### Meranie vetra
Na meranie rýchlosti vetra sa používa tzv. anemometer.

### Meranie tlaku
Na meranie tlaku vzduchu sa používa barometer a barograf - zapisuje tlak vzduchu.

### Meranie vlhkosti
Na meranie vlhkosti sa používa vlhkomer

### Meranie zrážok
Na meranie zrážok sa používa zrážkomer

## Iné projekty

## Externé odkazy
* Počasie na SHMÚ
* Oddelenie meteorológie a klimatológie Katedry astronómie, fyziky Zeme a meteorológie FMFI UK
Transmeta

**Transmeta Corporation** je výrobca mikroprocesorov, ktorý vznikol v roku 1995. Zaoberá sa vývojom x86 kompatibilných mikroprocesorov. Vývoj je zameraný na nízko-napäťové, lacné, malé, avšak vysokovýkonné mikroprocesory. Firma má sídlo v Kalifornii.

Vyrába procesory na binárny preklad x86 do VLIW.

Kategória:Výrobcovia mikroprocesorov
Kategória:Podniky
Absolútna atómová hmotnosť

**Absolútna atómová hmotnosť** alebo **atómová hmotnosť** alebo **(absolútna) hmotnosť atómu** je hmotnosť atómov chemického prvku vyjadrená v kilogramoch (kg), gramoch (g) alebo odvodených jednotkách alebo v atómových hmotnostných jednotkách (u).

Absolútna hmotnosť atómu je rádovo 10-26 kg (0,000 000 000 000 000 000 000 000 01 kg). Podľa definície má dvanástina molu izotopu uhlíka 12C hmotnosť 1 g. Absolútna atómová hmotnosť sa preto vzťahuje na gramy (niekedy sa označuje ako **gramatóm**). Pretože sú jej číselné hodnoty príliš malé, často sa používa atómová hmotnostná jednotka „u“, ktorá takisto zodpovedá 1/12 hmotnosti izotopu uhlíka 12C.

## Pozri aj

* Atómová hmotnosť

Kategória:Atóm
Kategória:Fyzika častíc
Kategória:Hmotnosť
Ruténium

**Ruténium** (*Ruthenium* – lat. *Ruthenia* = Rus(ko)) je chemický prvok v Periodickej tabuľke prvkov, ktorý má značku Ru a protónové číslo 44. Ruténium bolo objavené roku 1844. Je to ušľachtilý, pomerne tvrdý aj keď krehký kov, elektricky aj tepelne stredne dobre vodivý. Spoločne s ródiom a paládiom patrí do tzv. triády ľahkých platinových kovov. V prírode sprevádza platinové kovy, hlavné náleziská sú na Urale a v Amerike.

Chemicky je veľmi odolný a najlepšie ho prevedieme do roztoku po oxidačnom alkalickom tavení s hydroxidom a peroxidom sodným.

## Využitie
Menšie množstvá ruténia sa niekedy legujú do zliatin s platinou a paládiom pre zvýšenie ich tvrdosti a mechanickej odolnosti. Pridanie malého množstva ruténia do titánových zliatin podstatným spôsobom zvyšuje ich odolnosť voči korózii. Zliatina platiny s 5% prímesou ruténia sa používa na výrobu luxusných náramkových hodiniek s maximálnou odolnosťou voči mechanickému alebo chemickému poškodeniu.

Katalyzátory na báze oxidu ruténia úspešne odstraňujú sírovodík z ropy a ropných produktov.

V poslednej dobe sa vo farmaceutickom priemysle intenzívne skúmajú komplexné zlúčeniny ruténia, ktoré sa môžu stať základom veľmi účinných cytostatík.

## Iné projekty


Kategória:Prechodné prvky
Kategória:Kovy
1530

## Narodenia
* 25. august – Ivan IV. Hrozný, veľkoknieža Moskovskej Rusi, prvý cár († 1584)
* Jan Kochanowski, poľský renesančný básnik († 1584) 

## Úmrtia
* 21. január – Andrea del Sarto, taliansky renesančný maliar (* 1486)
* 1. december – Margaréta Habsburská, asturijská kňažná a savojská vojvodkyňa, nizozemská miestodržiteľka (* 1480)


1530
1584

## Narodenia
* 12. február – Caspar van Baerle, holandský humanista, teológ, historik a básnik († 1648)
* 25. november – Margaréta Habsburská, španielska kráľovná ako manželka Filipa III. († 1611)

## Úmrtia
* 18. marec – Ivan IV. Hrozný, veľkoknieža Moskovskej Rusi, prvý cár (* 1530)
* 13. jún – Ján Sambucus, slovenský básnik, polyhistor, lekár (* 1531)
* 22. august – Jan Kochanowski, poľský renesančný básnik (* 1530)


1584
Fareed Zakaria

**Fareed Zakaria** (* 20. január 1964, Bombaj, India) je americký spisovateľ a novinár indického pôvodu, zaoberajúci sa medzinárodnými vzťahmi. 

Pravidelne prispieval do novín *[[The Washington Post]]* a do časopisu *[[Newsweek]],* v auguste 2010 ohlásil prechod ku konkurenčnému časopisu *[[Time (týždenník)|Time]].* Na stanici CNN uvádza talk show *Fareed Zakaria GPS* v ktorej sa zaoberá prevažne medzinárodnou politikou. 

Medzi jeho najznámejšie knihy patrí *Budúcnosť slobody* (*The Future of Freedom*), ktorá bola vydaná v roku 2003 a stala sa bestsellerom v mnohých krajinách.

Jeho vybrané články vychádzajú v preklade do češtiny každý týždeň v týždenníku Respekt.

## Dielo
### Knihy v češtine a slovenčine
* 
* 
* 
* 

## Referencie

## Iné projekty

## Externé odkazy
* Oficiálna stránka 
* Fareed Zakaria Newsweek Articles 

Kategória:Indickí novinári
Kategória:Indickí spisovatelia
Kategória:Novinári USA
Kategória:Spisovatelia USA
Kategória:Absolventi Yale University
Kategória:Absolventi Harvard University
Kategória:Naturalizované osobnosti USA
Kategória:Osobnosti USA indického pôvodu
Kategória:Osobnosti z Bombaja